CELEX: 62008TN0186
Language: fi
Date: 2008-05-09 00:00:00
Title: Asia T-186/08: Kanne 9.5.2008 — Liga para a Protecção da Natureza v. Euroopan yhteisöjen komissio

19.7.2008   
            
            
               FI
            
            
               Euroopan unionin virallinen lehti
            
            
               C 183/25
            
         Kanne 9.5.2008 — Liga para a Protecção da Natureza v. Euroopan yhteisöjen komissio
   (Asia T-186/08)
   (2008/C 183/49)
   Oikeudenkäyntikieli: portugali
   Asianosaiset
   
      Kantaja: Liga para a Protecção da Natureza (LPN) (Lissabon, Portugali) (edustaja: asianajaja P. Vinagre e Silva)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensimmäisen oikeusasteen tuomioistuimen on kumottava Euroopan yhteisöjen komission 28.2.2008 tekemä päätös (joka mainitaan komission Liga para a Protecção da Naturezalle (jäljempänä LPN) osoittamassa 3.4.2008 päivätyssä kirjeessä), jolla komissio hylkäsi kantelun N:o 2003/4523, joka koski Baixo Saborin padonrakennushanketta, siltä osin kuin tässä päätöksessä virheellisesti oletetaan, että kantelijan (LPN) niiden oikeuksien käytölle olennaiset menettelyvaatimukset on täytetty, jotka koskevat osallistumista Baixo Saborin padonrakennushankkeeseen liittyvään oikeudenkäyntiä edeltävään menettelyyn, joka on aloitettu komissiolle osoitetulla kantelulla N:o 2003/4523
            
         
               —
            
            
               Ensimmäisen oikeusasteen tuomioistuimen on kumottava myös päätös, jolla komission pääsihteeristö implisiittisesti hylkäsi LPN:n 19.2.2008 esittämän vahvistuspyynnön, asetuksen (EY) N:o 1049/2001 (1) 8 artiklan nojalla
            
         
               —
            
            
               Ensimmäisen oikeusasteen tuomioistuimen on määrättävä LPN:lle maksettavaksi symbolinen vahingonkorvaus sen niiden oikeutettujen odotusten loukkaamisesta, jotka sillä sen osalta, että komissio toimii laillisesti ja noudattaa menettelymääräyksiä
            
         
               —
            
            
               Ensimmäisen oikeusasteen tuomioistuimen on velvoitettava komissio työjärjestyksen 64 artiklan ja sitä seuraavien artiklojen nojalla toimittamaan ensimmäisen oikeusasteen tuomioistuimelle väitetty 28.2.2008 tehty hylkäämispäätös, jota ei ole annettu tiedoksi kantajalle eikä julkaistu
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Hylkäämispäätös
   Hylkäämispäätös on pätemätön, koska se perustuu sen oikeuden ilmeiseen loukkaamiseen, joka koskee alustavien huomautusten esittämistä ja jonka komissio myönsi LPN:lle.
   Komissio kielsi kantajaa tutustumasta asiakirjavihon mihinkään asiakirjaan, minkä avulla se olisi voinut esittää alustavat huomautukset, eikä se selvittänyt ”sisäisiä sääntöjä” (joiden olemassaolosta se mainitsi), joiden perusteella se oli myöntänyt kyseisen oikeuden.
   Lisäksi kantaja korostaa, että perustavanlaatuisia periaatteita, kuten hyvän uskon periaatetta, uskollisuusperiaatetta, avoimuusperiaatetta ja hyvän hallinnon periaatetta, on loukattu, koska huomautuksia ei ole edes voitu analysoida ennen lopullisen hylkäämispäätöksen tekemistä (tästä on osoituksena jo se, että alustavien huomautusten — 40 sivua portugalinkielistä tekstiä, jossa on esitetty uusia tosiseikkoja ja väitteitä — komissiolle lähettämisen ja varsinaisen hylkäämispäätöksen välillä kului alle 24 tuntia).
   Implisiittinen hylkäämispäätös
   Kun otetaan huomioon asetukset N:o 1367/2006 (2) ja 1049/2001, joissa vahvistetaan yksiselitteisesti oikeus saada tutustua komission ”sisäisiin sääntöihin”, joiden perusteella myönnetään oikeus esittää alustavia huomautuksia, — aluksi komission ja tämän jälkeen vahvistuspyynnön osalta pääsihteeristön — hiljaisuutta ei voida selittää, ja se loukkaa selvästi kyseisissä asetuksissa myönnettyä oikeutta saada tutustua asiakirjoihin ja tietoihin.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EYVL L 264, s. 13).